ET Euroopa Liidu Teataja C 142/41

Teatis uurimisloa taotlemise kohta Euroopa parlamendi ja nõukogu 30. mai 1994. aasta direktiivi 94/22/EÜ kohaselt

(2005/C 142/05)

(EMPs kohaldatav tekst)

ITAALIA VABARIIK

SITSIILIA MAAKOND

MAAKONNA TÖÖSTUSMINISTEERIUM

MAAKONNA KAEVANDAMISOSAKOND

Maakonna süsivesinike ja geotermaalenergia amet

21. novembril 2003. aastal esitas ettevõte Edison Gas S.p.A., registrijärgse asukohaga Foro Buonaparte 31, Milano, kood 10578610155, direktiivi 94/22/EÜ üle võtva ja kohaldava 3. juuli 2000. aasta Sitsiilia maakonnaseaduse nr 14 kohaselt maakonna tööstusministrile, kes on pädev institutsioon Sitsiilia maakonna kaevandamislubade väljastamiseks, asukohaga Via Ugo La Malfa 87/89, 90146 Palermo, loataotluse vedelate ja gaasiliste süsivesinike uurimiseks 749,78 ruutkilomeetri suurusel alal, traditsioonilise nimega “Castronuovo”, mis jääb Agrigento provintsi omavalitsuste Alessandria della Rocca, Bivona, Burgio, Cammarata, Casteltermini, Lucca Sicula, S. Biagio Platani ja Santo Stefano Quisquinia ning Palermo provintsi omavalitsuste Campofelice di Fitalia, Castronuovo di Sicilia, Corleone, Chiusa Sclafani, Godrano, Lercara Friddi, Mezzojuso, Palazzo Adriano, Prizzi, Roccapalumba ja Vicari territooriumitele.

Kõnealust luba taotletakse alale, mis on märgitud pideva joonega, mis ühendab järgmisi punkte A, B, C, D, E, F, G:

A) Trigonomeetriline punkt 1 200 meetrit ümp Pizzo di Casa's. Langeb kokku punktiga G “Montemaggiore Belsito” loataotluses.

B) Punkt 100 meetrit põhja pool geodeetilisest punktist, mis asub 538 meetrit ümp Regalgioffoli'st lõunas, Roccapalumba–Caccamo teel. Langeb kokku punktiga F “Montemaggiore Belsito” loataotluses.

C) Punkt Cozzo della Issa's, 559 meetrit ümp, S. Nicola piirkonnas, 1 820 meetrit Cammarata rongijaamast suunas WNW. Langeb kokku punktiga E “Montemaggiore Belsito” loataotluses.

D) Trigonomeetriline punkt 1 578 meetrit ümp Monte Cammarata's, S. Giovanni Gemini ja Cammarata asustatud alast suunas WSW. Langeb kokku punktiga D “Montemaggiore Belsito” loataotluses.

E) Trigonomeetriline punkt 636 meetrit ümp Cozzo della Mulicedda, S. Biagio Platani asulast suunas NE. Langeb kokku punktiga L “Montemaggiore Belsito” loataotluses.

F) Punkt Bivona'st riiklikule kiirteele nr 386 viiva piirkondliku tee kaheteistkümnendal kilomeetril (kilomeetritähisel) Calamonacci asula lähedal.

G) Punkt 500 meetrit Villafranca Sicula — Lucca Sicula tee lõpus suunas NNE.

H) Trigonomeetriline punkt 1 197 meetrit ümp Mount Colomba'l.

Geograafilised koordinaadid

Punkt Pikkuskraad E (M. Mario) Laiuskraad N A 00° 59' 34" 37° 50' 32,50" B 01° 11' 08" 37° 49' 09" C 01° 12' 06" 37° 39' 27" D 01° 09' 20" 37° 37' 08" E 01° 05' 47" 37° 31' 23" F 00° 55' 39" 37° 34' 14" G 00° 50' 30,10" 37° 34' 45,40" H 00° 54' 03" 37° 42' 34"

Huvitatud isikud võivad esitada samale alale konkureeriva taotluse 90 päeva jooksul pärast käesoleva teatise avaldamist Euroopa Ühenduste Teatajas; pärast nimetatud ajavahemiku lõppu esitatud taotlused lükatakse tagasi. Uurimisluba andev dekreet antakse välja kuue kuu jooksul pärast konkureerivate loataotluste esitamise tähtaja lõppu.

Vastavalt direktiivi 94/22/EÜ artikli 5 lõikele 1 on luure, uurimise ja tootmise lubade kriteeriumid juba avaldatud 19. detsembri 1998. aasta Euroopa Ühenduste Teatajas C 396, viitega Vabariigi Presidendi 25. novembri 1996. aasta seadusandlikule dekreedile nr 625, (avaldatud Itaalia Vabariigi ametlikus teatajas nr 293, 14. detsember 1996), millega eespool nimetatud direktiiv võetakse üle Itaalia õigusaktidesse ning kohaldatakse ning nende kohta on tehtud täpsustused eespool nimetatud Sitsiilia maakonna 3. juuli 2000. aasta õigusaktis nr 14 (avaldatud Sitsiilia maakonna ametlikus teatajas nr 32, 7. juuli 2000).

Tegevuse läbiviimist või katkestamist käsitlevad tingimused ja nõudmised on määratud kindlaks Sitsiilia maakondliku õigusaktiga nr 14 ning maakonna tööstusministri 30. oktoobri 2003. aasta dekreediga sätestatud standardinõuetes, avaldatud Sitsiilia maakonna ametlikus teatajas nr 49, 14. november 2003.

Loataotlusdokumendid on esitatud maakonna kaevandamisosakonna süsivesinike ja geotermaalenergia ametile (l'Ufficio Regionale per gli Idrocarburi e la Geotermia, del Corpo Regionale delle Miniere), Via C. Camilliani n. 87 c.a.p. I-90145 Palermo, kus kõikidel huvitatud isikutel on võimalus nendega tutvuda.